is en is war gn bcl cs is hu is is is id is is tl is en es fr is is is sq is ga is tl is is is gn is tr en is is is is is is en cs es hu is pt is en nl is is en id pt en is sl is is is en is is is is is en en is is is is is is pt en is de en cs nb en en is nb cs en en en sv hu hu is en lt is cs en en nb sv is en is sv lt nb sv de sv pt cs id hu is en nl is is en is is is is is is en is en en en es is is is is en hu fr is gl is
Nýir Íslandsmeistarar í opnum flokkum í Kumite | Karatesamband Íslands
Í dag fór Íslandsmeistaramót fullorðinna í kumite fram í Fylkisselinu, húsnæði Karatedeildar Fylkis.  Keppendur frá 6 félögum voru skráðir til leiks og var þátttakan góð.  Margar mjög skemmtilegar viðureignir sáust í dag en heilt yfir þá var maður mótsins án efa Máni Karl Guðmundsson, úr Fylki, sem varð tvöfaldur Íslandsmeistari, eftir að hafa unnið opna flokkinn og -67kg flokkinn.  Í úrslitum í opna flokkinn þá mætti Máni Ólafi Engilbert Árnasyni sem vann einmitt opna flokkinn fyrir ári síðan.  Máni hafði yfirhöndina mestan part viðureignarinnar og var kominn í 3-0 þegar 2 sekúndur voru eftir en þá náði Ólafur flottu ura mawashi geri í höfuð Mána og fékk fyrir það 3 stig.  Þar sem jafnt var eftir venjulegan tíma þá kom til dómaraúrskurðar og var Mána Karli dæmdur sigur og því nýr Íslandsmeistari í opnum flokki karla. Þetta er í fyrsta sinn sem Máni Karl má keppa í opnum flokki þar sem hann varð 18 ára í sumar. Í -67kg flokki þá mætti Máni Karl Aroni Anh Huynh úr ÍR í skemmtilegri viðureign þar sem Máni Karl vann 5-1, enda fór hann ósigraður í gegnum mótið. Þetta er 3ja árið í röð sem Máni Karl vinnur -67kg flokkinn.
Í -75kg flokki sigraði Ólafur Engilbert Árnason eftir að hafa lagt Sæmund Ragnarsson, Þórshamri, 1-0 í úrslitum. En þetta er annað árið í röð sem þeir tveir mætast í úrslitum. Í +84kg flokki áttust við í úrslitum félagarnir úr Fylki þeir Jóhannes Gauti Óttarson og Elías Guðni Guðnason.  Jóhannes hafði betur 2-1 og stóð uppi sem sigurvegari í flokknum.
Í kvennaflokkum var spennan ekki síðri og í úrslitum í opnum flokki mættust þær Katrín Ingunn Björnsdóttir úr Fylki og Telma Rut Frímannsdóttir sem hafði sigrað flokkinn 6 ár í röð.  Bardaginn var fjörugur og jafn, endaði 2-2 og því kom til dómaraúrskurðar þar sem Katrínu var dæmdur sigur og er hún því nýr Íslandsmeistari í opnum flokki kvenna á sínu fyrsta ári sem hún má keppa í flokknum. Í -61kg flokki þá vann María Helga Guðmundsdóttir báða andstæðinga sína þar sem keppt var eftir fyrirkomulagi „allir á móti öllum“.  Í +61kg flokki þá mættust þær Katrín og Telma í annað sinn en Telma hafði betur í þessum flokk 2-0 og varð því Íslandsmeistari í +61kg flokki 4 árið í röð
Þegar öll stig voru talin saman þá stóð Fylkir uppi sem sigurvegari og er því Íslandsmeistari félaga í kumite fullorðinna en Þórshamar var í öðru sæti.  Yfirdómari mótsins var Pétur Ragnarsson og mótsstjóri var María Baldursdóttir.
María Helga Guðmundsdóttir, Þórshamar, Kumite kvenna -61kg
Telma Rut Frímannsdóttir, Afturelding, Kumite kvenna +61kg
Katrín Ingunn Björnsdóttir, Fylkir, Kumite kvenna opinn flokkur
Máni Karl Guðmundsson, Fylkir, Kumite karla -67kg
Ólafur Engilbert Árnason, Fylkir, Kumite karla -75kg
Jóhannes Gauti Óttarsson, Fylkir, Kumite karla +84kg
Máni Karl Guðmundsson, Fylki, Kumite karla opinn flokkur
Helstu úrslit í dag
Kumite kvenna, -61 kg.
1. María Helga Guðmundsdóttir, Þórshamar
2. Hekla Halldórsdóttir, Fylkir
3. Azia Sól Adamsdóttir, Þórshamar
Kumite kvenna, +61 kg
1. Telma Rut Frímansdóttir, UMFA
2. Katrín Ingunn Björnsdóttir, Fylkir
3. Arna Katrín Kristinsdóttir, Breiðablik
3. Kristín Magnúsdóttir, Breiðablik
Kumite kvenna, opinn flokkur
1. Katrín Ingunn Björnsdóttir, Fylkir
2. Telma Rut Frímansdóttir, UMFA
3. María Helga Guðmundsdóttir, Þórshamar
3. Kristín Magnúsdóttir, Breiðablik
Kumite karla, -67 kg
1. Máni Karl Guðmundsson, Fylkir
2. Aron Anh Ky Huynh, ÍR
3. Matthias Montazeri, ÍR
3. Óttar Snær Yngvason, Þórshamar
Kumite karla, -75 kg
1. Ólafur Engilbert Árnason, Fylkir
2. Sæmundur Ragnarsson, Þórshamar
3. Máni Vídal, Fjölnir
3. Kári Steinn Bendiktsson, Þórshamar
Kumite karla, +84 kg
1. Jóhannes Gauti Óttarsson, Fylkir
2. Elías Guðni Guðnason, Fylkir
3. Þorsteinn Freygarðsson, Fylkir
3. Drengur Arnar Kristjánsson, Fjölnir
Kumite karla, opinn flokkur
1. Máni Karl Guðmundsson, Fylkir
2. Ólafur Engilbert Árnason, Fylkir
3. Jóhannes Gauti Óttarsson, Fylkir
3. Elías Guðni Guðnason, Fylkir
← Fyrri frétt Next Post →
Breiðablik Íslandsmeistarar unglinga í kata níunda árið í röð
Karatefélag Reykjavíkur Íslandsmeistarar barna í kata þriðja árið í röð
Góður árangur á fyrsta Amsterdam Open Cup mótinu
Sex keppendur á fyrsta Amsterdam Open Cup mótinu
European Karate Federation (EKF)
Íþrótta- og ólympíusamband Íslands (ÍSÍ)
Nordic Karate Federation (NKF)
Small States of Europe Karate Federation (SSEKF)
World Karate Federation (WKF)
Greinasafn Velja mánuð maí 2017  (5) apríl 2017  (4) mars 2017  (3) febrúar 2017  (8) janúar 2017  (4) desember 2016  (2) nóvember 2016  (1) október 2016  (10) september 2016  (4) maí 2016  (3) apríl 2016  (5) mars 2016  (5) febrúar 2016  (10) janúar 2016  (6) desember 2015  (2) nóvember 2015  (5) október 2015  (5) september 2015  (6) ágúst 2015  (2) júní 2015  (2) apríl 2015  (7) mars 2015  (8) febrúar 2015  (11) janúar 2015  (5) desember 2014  (4) nóvember 2014  (4) október 2014  (7) september 2014  (3) ágúst 2014  (1) maí 2014  (2) apríl 2014  (4) mars 2014  (7) febrúar 2014  (7) janúar 2014  (2) desember 2013  (1) nóvember 2013  (6) október 2013  (3) maí 2013  (3) apríl 2013  (4) mars 2013  (2) febrúar 2013  (8)
Flokkar Velja flokk Æfingabúðir Bikarmót Bushidomeistaramót Dómaramál EM Erlend mót Félagaskipti HM Íslandsmót Karatefólk ársins Karateþing Kata Kumite NM Óflokkað RIG
Höfundaréttur © Karatesamband Íslands